Source: http://rusdanyel.blogspot.com/2012/04/
Timestamp: 2017-04-27 18:33:36+00:00

Document:
rusdanyel: aprilie 2012
Turneu universitar de handbal feminin: UBB – FEFS
În perioada 29-30 aprilie a avut
loc la Cluj-Napoca un turneu de handbal universitar organizat de Facultatea de
Educație Fizică și Sport (FEFS) din Cadrul Universității Babeș-Bolyai. Sala de
sport ”Gheorghe Roman” din Parcul Sportiv Iuliu Hațieganu a găzduit meciurile dintre
cele patru echipe prezente la acest turneu: Universitatea Babeș-Bolyai (cu
unele jucătoare din lotul echipei ”U” Jolidon, studente ale FEFS),
Universitatea din Presov, Universitatea din Nitra (ambele din Slovacia) și echipa CSM Bistrița. Echipa clujeană condusă de Leon Gombos,
profesor la FEFS, a terminat pe primul loc. Pe locul doi s-a clasat echipa
bistrițeană, urmată de cea din Nitra, ultima poziție fiind ocupată de
jucătoarele din Presov.
4/30/2012 08:15:00 p.m.
”U” Jolidon CLuj - noua vicecampioană a României la handbal feminin
”U” Jolidon Cluj mai avea nevoie de o singură victorie în ultimele trei meciuri pentru a fi matematic noua (și vechea) vicecampioană. Echipa clujeană a reușit să câștige la Deva, scor 20-27, devenind astfel și matematic vicecampioană cu două etape înainte de final. Așadar, ”U” Jolidon este vicecampioana României pentru a treia oară consecutiv, după titlurile din 2010 și 2011. Cel mai probabil, festivitatea de premiere a echipei va avea loc săptămâna viitoare, după meciul cu Ploiești de acasă.
Felicitări Gheorghe Covaciu!
Felicitări ”U” Jolidon Cluj!
UPDATE: Echipa ”U” Cluj Jolidon va juca sâmbătă, 5 mai, de la ora 11:00, cu CSM Ploiești. Imediat după meci, jucătoarele vor primi medaliile de argint. Sunteți așteptați în număr cât mai mare la Sala Sporturilor ”Horia Demian” pentru a fi alături de echipa vicecampioană.
4/28/2012 08:52:00 p.m.
28 aprilie în Parcul Central din Cluj
Unii făceau praf...
Coșul de gunoi a ajuns exact în lac...
4/28/2012 01:13:00 p.m.
Simona Halep în semifinale la Maroc
UPDATE: Simona Halep a pierdut în semifinale în fața jucătoarei Kiki Bertens (Olanda), în două seturi 6-3, 6-4. Finala turneului se va disupta între Kiki Bertens și Laura Pous-Tio (Spania). Așadar, nicio favorită nu a ajuns în finala de la Fes (Maroc).
Simona Halep (Foto) face un turneu
foarte bun la Fes (Maroc), dotat cu premii în valoare de 220.000 de dolari. Românca,
favorita nr. 5 la câștigarea turneului, ajunsă până în semifinale, a trecut pe
rând de: Fatima Zahrae El Allami (Maroc), Alexandra Cadanțu (România) și Medina
Garrigues (Spania), principala favorită a turneului. Simona a trecut de
Garrigues în două seturi, 6-2, 6-1. Pentru calificarea în semifinale, Halep va
primi un cec în valoare de 10.200 de dolari și 130 de puncte WTA. Pentru un loc
în finală, Simona, locul 55 WTA, se va duela cu olandeza Kiki Bertens, locul
149 WTA, jucătoare venită din calificări. Cele două jucătoare s-au mai întâlnit
o singură dată, în 2010, când Simona a câștigat în două seturi. Nu cred că
olandeza are vreo șansă în fața jucătoarei noastre, de aceeași părere fiind și
casele de pariuri, care o plasează pe Simona ca favorită certă la câștigarea
acestui meci.
Irina-Camelia Begu, prezentă și
ea la acest turneu, a fost eliminată în sferturile de finală de Laura Pous Tio,
în două seturi 6-4, 6-1.
Monica Niculescu, prezentă la
turneul de la Stuttgart, turneu dotat cu premii în valoare de 740.000 de
dolari, a fost eliminată încă din primul tur de italianca Francesc Schiavone,
în două seturi 6-3, 7-5. Publicat de
4/27/2012 10:36:00 a.m.
Alegeri privind funcția de decan la UBB
Persoanele selectate pentru a fi desemnate decani sunt:
Conf. dr. Călin HINŢEA
Prof. dr. MARTON József
Prof. dr. Adrian-Olimpiu PETRUŞEL
Lect. dr. Ioan Alin NISTOR
Prof. dr. MOLNÁR János
Conf. dr. Florin STRETEANU
Prof. dr. Liviu MALIŢA
Conf. dr. Augustin Ovidiu GHITTA
Lect. dr. Gabriela Nicoleta NEMEŞ
Prof. dr. Vasile BOGDAN Facultatea de Educaţie Fizică şi Sport
Prof. dr. Dănuţ PETREA
PS. dr. Virgil BERCEA
Prof. dr. Călin FELEZEU
Conf. dr. Irina CULIC
21La Facultatea de Ştiinţe Economice şi Gestiunea Afacerilor: concursul se reia după un calendar ce se va comunica ulterior facultăţii.Sursa: aici.
4/27/2012 10:06:00 a.m.
”U” Cluj Jolidon, la o victorie distanță de titlul de vicecampioane!
Echipa de handbal feminin, ”U” Cluj Jolidon, se află la o
victorie distanță de titlul de vicecampioană națională, pentru a treia oară
consecutiv, după titlurile din 2010 și 2011. Ieri, echipa de pe locul 3, înaintea
acestei etape, Dunărea Brăila, a pierdut la CSM București cu scorul de 26-24. Astfel,
diferența între U Cluj Jolidon și locul 3, HC Zalau, este de 5 puncte, iar față
de locul 4, Dunărea Brăila de 6 puncte, însă echipa brăileană are un joc mai
puțin. Dacă Jolidon câștigă sâmbătă la Deva, este și matematic vicecampioană,
cu două etape înainte de finalul Ligii Naționale.
4/26/2012 07:47:00 p.m.
”U” Cluj Jolidon-HCM Baia Mare
Echipa de handbal feminin, ”U” Cluj Jolidon vine după o serie de trei meciuri foarte bune: victorie cu Zalău, victorie cu Oltchim și egal la Dunărea Brăila, meciuri care o duc foarte aproape de încă un titlu de vicecampioane. Astăzi, de la ora 18:00, în Sala Sporturilor ”Horia Demian”, echipa clujeană, va primi vizita echipei HCM Baia Mare, partidă din cadrul etapei 23. În tur, la Baia Mare, partida s-a terminat nedecis, scor
26-26. După 22 de etape, clujencele sunt pe locul 2, cu 34 de puncte, în timp
ce băimărencele sunt pe 8, cu 19 puncte, dar şi cu un meci mai puţin disputat. Conducerea formaţiei "U" Jolidon vrea să îi
răsplătească pe suporterii care au încurajat-o la meciul cu Oltchim, iar cei
care vor avea fular sau alte însemne ale Universităţii la meciul cu Baia Mare
vor avea intrare gratuită la meci. Pentru cei fără însemne cu "U"
valoarea biletului de intrare este de 5 lei!
O victorie în meciul de astăzi, coroborată cu o victorie în deplasarea de la Deva, meciul din penultima etapă de acasă cu CSM Ploiești s-ar disputa cu cupa de argint pe masă, făcând posibilă decernarea medaliilor în fața propriilor suporteri, ultimul meci de la Constanța contând doar pentru statistici.
Partida de astăzi este penultima disputată în fața propriilor suporteri în acest campionat. ”U” Cluj Jolidon mai are de disputat alte trei partide pe acest final de retur: CSM Cetate Devatrans (d), CSM Ploiești (a) și Universitatea Neptun Constanța (d).
Cu cine va juca U Cluj Mobitelco in semifinale?
Probleme mari la BC Timisoara înaintea meciului din semifinalele de baschet masculin cu U Cluj Mobitelco. Probleme indirecte si pentru echipa clujeana, care inca nu stie cu cine va juca si nici unde va juca primele doua meciuri. La Timisoara sau la Cluj? Rezultatul dintre BC Timisoara-CSM Bucuresti se va decide la comisii? Bucurestenii acuza ca, Timisoara nu poate face dovada platii unei amenzi pentru faultul tehnic al lui Branko Cuic. Timisorenii afirma ca amenda a fost platita unuia dintre arbitri. Cert, este că, site-ul Federatiei Romane de Baschet (frb.ro) a scos momentan din program oficial meciul BC Timisoara - U Cluj Mobitelco. O decizie in acest sens se va lua cel mai probabil miercuri. Pe larg, despre acest subiect cititi aici.
Ion Moina și Bartolomeu Anania
Cine n-a auzit de Ion Moina,
Iuliu Hațeganu și Bartolomeu Valeriu Anania, îl rog să nu citească acest
articol. Nu va înțelege mare lucru.
Foto 1: Ion Moina
Anul 1945 – Universitatea ,,Regele
Ferdinand” revenise la Cluj. În trecut, când Clujul era sub stăpânire
ungurească, Universitatea își desfășura activitatea la Sibiu. Odată cu toamna
lui 1945, școlile și universitățile românești își redeschid porțile clădirilor
afectate sau nu, după război. Ion Moina a revenit și el la
Cluj, începând să se pregătească pentru concursurile naționale și cele
internaționale. De cealaltă parte, călugărul Valeriu Anania se întorcea la
Cluj, odată cu revenirea Universității de la Sibiu la Cluj. Ambii născuți în 1921.
Condițiile în care se făcea
atunci studenție erau extrem de dificile. La cantina Universității, în acea
perioadă, se servea o singură masă care costa 110.000 lunar, în timp ce bursa
era de doar 90.000. Pâine nu se găsea deloc în acea perioadă. Pensiunile din
acea vreme ofereau mâncarea fără pâine. Studentul Anania mânca la acea vreme
mămăligă cu prune uscate. Chiria destul de scumpă. Mai adăugați și faptul că
tânărul călugăr era student la 3 facultăți: Teologie, Medicină și Conservator. Pentru
a mai face rost de mâncare, a început să predea meditații unui băiețel, în
schimbul unei cine. Munceam enorm, dormeam două-trei ore pe noapte.
Unul din cei care l-a ajutat a
fost Iuliu Hațeganu, care în Parcul de atunci avea și o mică bisericuță, profanată
de unguri în vremea ocupației. Sarcina călugărului Anania era, aceea de a mă
ruga când de un preot ortodox, când de unul unit (Hațeganu era însuși unit), să
vină în Parcul Sportiv, cu tot ce era de trebuință și să facă o slujbă. În
schimbul acestui serviciu, Valeriu Anania primea o cămară în casa din mijlocul
Parcului. Camera mea se afla la parter, iar la etaj locuia faimosul Ion
Moina, faimosul campion european de alergări la suta de metri, pe atunci un fel
de cobai al profesorului Grigore Benetato, care îi prescria fiecare gram de
alimentație și îi urmărea, științific, randamentul. Ion Moina și Valeriu Anania
Foto 2: Bartolomeu Anania
La sfârșitul capitolului Studenție
transilvană din cartea sa Memorii, Valeriu Anania povestește cum campionul
l-a ajutat pe acesta. Moina vedea că vin acasă tot
noaptea târziu, că încă mai citesc după aceea, că dorm pe apucate, și se luase
- O să te nenorocești, părinte,
îmi spunea el, stai cu plămânii în aburul de formol din sălile de disecție, în
otrăvurile din laborator, vii acasă și te târi cu nasul în praful cărților,
cocoșat pe masă, ba mai și fumezi.
Moina se scula foarte de
dimineață, ca și mine, își făcea exercițiile de alergare pe alei, și a tot stat
de mine până m-a înduplecat să mă țin după el. De alergat n-am învățat să
alerg, dar din toată treaba aceasta am căpătat o deprindere: de îndată ce mă
sculam, mă aruncam în marea piscină de lângă casă și înotam în apa rece, preț
de zece minute. Lui Moina i-am fost recunoscător prin aceea că-i împrumutam
vioara mea, s-o scrțâie și el, în odaia lui de la etaj.
Un an mai târziu, în 1946,
Bartolomeu după ce a condus greva studențească, a fost nevoit să părăsească
Clujul. Nu înainte de a-și lua rămas-bun de la prietenul Moina, când într-o
seară m-am furișat până în casa din Parcul Sportiv, mi-am luat lucrușoarele din
cameră și rămas-bun de la Moina – care se uita la mine cu admirație tragică -
și am părăsit Clujul. Avea să se întoarcă în 1993 ca Arhiereu.
Și pentru că am amintit de greva studențească
din acea perioadă, trebuie să mai spun că pe atunci se făceau presiuni asupra
echipei ”U” că se va desființa.
Sportivii erau oamenii cei mai
îndrăgostiți, cei mai pasionați de îndeletnicirea lor, și rectoratul știa
aceasta când i-a anunțat pe studenții din echipa de fotbal că dacă nu intră la
cursuri formația ”U” va fi desființată. Tinerii – care aveau programate
competiții cu alte echipe și scontau pe succese mari (era, într-adevăr, o
echipă foarte bună) – începuseră să șovăie, ședeau în cumpănă. Chețianu – care era
instructor de sport al Universității și pe care îl cunoșteam de prin 1937 –
părea îngrijorat, fiindu-i teamă de o defecțiune. Ne-am înțeles ca el să-i
sfătuiască pe băieți să mai reziste puțin, căci mult n-o să mai dureze.
Sursa foto 1 și foto 2.
4/21/2012 07:08:00 p.m.
Dunărea Brăila - ”U” Cluj Jolidon 31-31 (20-17)
Echipa de handbal feminin, U Cluj
Jolidon a reușit să scoată un egal, 31-31, pe terenul celor de la Dunărea
Brăila, acolo unde doar Oltchimul a reușit să câștige în această ediție de
campionat. Jolidonul a început partida mai bine, însă brăilencele încurajate de
public au trecut la cârma jocului, scorul la pauză fiind 20-17, în favoarea
lor. Repriza a doua a fost una extrem de spectaculoasă, cu multiple răsturnări
de situație. Dacă în minutul 40, scorul era 24-21 în favoarea jucătoarelor din
Brăila, în minutul 51, scorul era 29-26 pentru jucătoarele antrenate de
Gheorghe Covaciu. Dunărea Brăila a revenit din nou, însă tabela a arătat la
finalul meciului: 31-31. Un punct extrem de mare pentru U
Cluj Jolidon, care pare a-și fi asigurat locul 2. Clujencele fac 34 de puncte,
cu 4 peste Dunărea Brăila, dar care are un meci mai puțin. Miercuri, elevele
lui Covaciu primesc vizita echipei din Baia Mare. Astfel, victoria din meciul
cu Oltchim, nu este doar una istorică, ci și una care ar putea cântări enorm de
mult la finele acestui campionat. Dacă U Cluj Jolidon, obține în următoarele
două etape din campionat, 4 puncte, la meciul de acasă cu CSM Ploiești din
penultima etapă, clujencele ar putea evolua cu trofeul pe masă, iar decernarea
medaliilor de vicecampioane să se facă în fața propriilor suprteri. Asta
deoarece, în caz de egalitate de puncte, Clujul are avantajul meciurilor
directe în fața formației din Brăila.
Un mare minus pentru cei de la
DigiSport, care au ales să transmită un meci fără miză, Baia Mare-Oltchim Rm.
Vâlcea, în loc să transmită derby-ul acestei etape. Rușinică!
Locul J V E I Pct.
1. Oltchim Rm.
Vâlcea 21 20 0 1 40
Jolidon 22 16 2 4 34
3. HC Dunarea
Brăila 21 14 2 5 30
4. HC Zalău 21 12 4 5 28
Etapa 15 – partidă restantă
Baia Mare – Dunărea Brăila Etapa 22
U Cluj Jolidon – Baia Mare
Corona Brașov – HC Zalău
CSM Cetate Devatrans – U Cluj Jolidon
HC Dunărea Brăila – Corona Brașov
HC Zalău – CSM Bacău
U Cluj Jolidon – CSM Ploiești
CSM Bacău – HC Dunărea Brăila
Etapa 26 Universitatea Neptun Constanța – U Cluj Jolidon
4/21/2012 01:59:00 p.m.
Momentele de final al meciului dintre ”U” Cluj Jolidon-Oltchim Rm. Vâlcea 29-27
4/19/2012 10:56:00 a.m.
”U” Cluj Jolidon-Oltchim Rm. Vâlcea 29-27
Echipa de handbal feminin ”U” Cluj Jolidon administrează
prima înfrângere Oltchimului după 3 ani în campionat, după ce anul trecut a
reușit să scoată doar un egal.
4/18/2012 10:39:00 p.m.
”U” Cluj Jolidon - Oltchim Rm. Vâlcea
Sala Sporturilor ”Horia Demian”,
din Cluj-Napoca, găzduiește mâine, 18.04.2012, partida de handbal femin dintre
ocupantele primelor două locuri ale clasamentului Ligii Naționale. Partida
dintre ”U” Cluj Jolidon – Oltchim Rm. Vâlcea, va începe de la ora 19:00 și va
fi transmisă de DigiSport 3.
Oltchim Rm. Vâlcea este neînvinsă
în acest campionat, având 36 de puncte din 18 victorii. Pe locul 2 se află
echipa din Cluj, cu 31 de puncte din 20 de meciuri (15 victorii, un egal și 4
înfrângeri). Începând din 2007, echipa din Vâlcea câștigă an de an fără
probleme campionatul Ligii Naționale.
U Cluj Jolidon este ultima echipă
care a reușit să îi ”smulgă” un punct campioanei Oltchim, după o serie de 54 de
victorii consecutive.
11.02.2009 – Ultima înfrângere a
Oltchimului în campionat la Rulmentul Brașov (scor 41-36).
10.03.2011 – Meci egal U Cluj
Jolidon-Oltchim Rm. Vâlcea 31-31.
Oltchim Rm. Vâlcea este anul
acesta semifinalistă în Champions League la handbal feminin, pierzând în
semifinale cu Gyor. (Așadar, Oltchimul este echivalentul echipelor de fotbal de
anul acesta din Champions League: Barcelona, Real Madrid, Bayern Munchen sau
Biletele de intrare la meciul cu
Oltchim se găsesc la Iulius Mall la standul ”U” Cluj, la magazinul Ancada de la
Sala Sporturilor, la sediul CS ”U”, strada C. I. Hossu nr. 23.
4/17/2012 03:40:00 p.m.
Slujba Învierii la Catedrala Mitropolitană din Cluj
ÎPS Andrei Andreicuț le-a vorbit credincioșilor prezenți la Slujba de Înviere din acest an la Catedrala Mitropolitană din Cluj, despre cele trei feluri de bucurii: bucuriile păcătoase, curate și cele sfinte.
4/15/2012 03:11:00 a.m.
”U” Jolidon CLuj - noua vicecampioană a României l...
”U” Cluj Jolidon, la o victorie distanță de titlul...
Momentele de final al meciului dintre ”U” Cluj Jo...
Slujba Învierii la Catedrala Mitropolitană din Clu...
Simona Halep a fost eliminată la turneul de la Bar...
Programul de împărțire a Paștilor la Catedrala Mit...
Turneul de tenis de la Barcelona
U Cluj Jolidon-HC Zalau 24-23
Mesajul de Paști al ÎPS Andrei Andreicuț
E Cluj-Napoca, e casa noastră...
Sorana Cîrstea în optimile de finală la Barcelona
”Domnului” Burlacu, cu drag
Copenhaga și Barcelona
Tenis la Barcelona și Copenhaga
Pastorala de Paști a ÎPS Andrei Andreicuț
Echipe mari și mici
Centrul Clujului 2010
Baschet și Handbal la Sala Sporturilor ,,Horia Dem...
Gramatica articolului nehotărât
Spectacol folcloric la Cluj, în a treia zi de Paşt...
”U” Mobitelco Cluj - caută voluntari
Gol fabulos - Andrea Lekic

References: CSM 
 CSM 
 CSM 
 CSM 
 CSM 
 CSM 
 CSM 

CSM 
 CSM 
 CSM 

CSM